CELEX: 62010TA0271(01)
Language: fi
Date: 2020-11-18 00:00:00
Title: Asia T-271/10 RENV II: Unionin yleisen tuomioistuimen tuomio 18.11.2020 – H v. neuvosto (Yhteinen ulko- ja turvallisuuspolitiikka – Kansallinen henkilöstön jäsen, joka on lähetetty Bosnia ja Hertsegovinassa toteutettavaan EUPM:ään – Siirtopäätös – Harkintavallan väärinkäyttö – Yksikön etu – Työpaikkakiusaaminen – Siirron rangaistusluonteisuus – Vastuu – Aineeton vahinko)

25.1.2021   
            
            
               FI
            
            
               Euroopan unionin virallinen lehti
            
            
               C 28/35
            
         
      Unionin yleisen tuomioistuimen tuomio 18.11.2020 – H v. neuvosto
      (Asia T-271/10 RENV II) (1)
      
      (Yhteinen ulko- ja turvallisuuspolitiikka - Kansallinen henkilöstön jäsen, joka on lähetetty Bosnia ja Hertsegovinassa toteutettavaan EUPM:ään - Siirtopäätös - Harkintavallan väärinkäyttö - Yksikön etu - Työpaikkakiusaaminen - Siirron rangaistusluonteisuus - Vastuu - Aineeton vahinko)
      (2021/C 28/54)
      Oikeudenkäyntikieli: englanti
      
         Asianosaiset
      
      
         Kantaja: H (edustaja: asianajaja L. Levi)
      
         Vastaaja: Euroopan unionin neuvosto (asiamiehet: A. Vitro ja A. de Elera-San Miguel Hurtado)
      
         Oikeudenkäynnin kohde
      
      SEUT 263 artiklaan perustuva vaatimus yhtäältä 7.4.2010 tehdyn päätöksen, jonka on allekirjoittanut Euroopan unionin poliisioperaatiossa (EUPM) Bosnia ja Hertsegovinassa toimiva henkilöstön johtaja ja jolla kantaja on siirretty Criminal Justice Adviser – Prosecutorin toimeen Banja Lukan (Bosnia ja Hertsegovina) aluetoimistossa, ja toisaalta 30.4.2010 tehdyn päätöksen, jonka on allekirjoittanut Euroopan unionin poliisioperaatiosta (EUPM) Bosnia ja Hertsegovinassa 8.12.2009 annetun neuvoston päätöksen 2009/906/YUTP (EUVL 2009, L 322, s. 22) 6 artiklassa tarkoitettu EUPM:n johtaja ja jossa täsmennetään hänen siirtonsa operatiivinen syy, kumoamisesta, ja toiseksi SEUT 268 artiklaan perustuva vaatimus vahingonkorvauksen maksamisesta kantajalle väitetysti aiheutuneesta vahingosta.
      
         Tuomiolauselma
      
      
                  1)
               
               
                  7.4.2010 tehty päätös, jonka on allekirjoittanut Euroopan unionin poliisioperaatiossa (EUPM) Bosnia ja Hertsegovinassa toimiva henkilöstön johtaja ja jolla kantaja on siirretty Criminal Justice Adviser – Prosecutorin toimeen Banja Lukan (Bosnia ja Hertsegovina) aluetoimistossa, ja 30.4.2010 tehty päätös, jonka on allekirjoittanut Euroopan unionin poliisioperaatiosta (EUPM) Bosnia ja Hertsegovinassa 8.12.2009 annetun neuvoston päätöksen 2009/906/YUTP (EUVL 2009, L 322, s. 22) 6 artiklassa tarkoitettu EUPM:n johtaja ja jossa täsmennetään hänen siirtonsa operatiivinen syy, kumotaan.
               
            
                  2)
               
               
                  Euroopan unionin neuvosto velvoitetaan maksamaan H:lle 30 000 euron summa.
               
            
                  3)
               
               
                  Kanne hylätään muilta osin.
               
            
                  4)
               
               
                  Neuvosto vastaa omista oikeudenkäyntikuluistaan sekä velvoitetaan korvaamaan H:lle tässä asiassa sekä asioissa T-271/10, T-271/10 R, T-271/10 RENV, C-455/14 P ja C-413/18 P aiheutuneet oikeudenkäyntikulut.
               
            
         (1)  EUVL C 221, 14.8.2010.